ESUADZE 15
Ebɛnadze Ntsi Na Ɔsɛ Dɛ Ekɔ Do Sũa Jehovah No Ho Adze Pii?
1. Sɛ ekɔ do sũa Bible no a, ebɛn mfaso na ibenya?
Ekyingye biara nnyi ho dɛ, Bible mfitsiase nkyerɛkyerɛ a esũa no ahyɛ ɔdɔ a ewɔ ma Jehovah no mu dzen. Sɛ ekɔ do sũa Bible no a, wo dɔ no bɛyɛ kɛse. (1 Peter 2:2) Onnyiewiei nkwa ho enyidado a ewɔ no gyina Nyankopɔn a ibepinkyɛn no dze nam n’Asɛm a ebɔkɔ do esũa no do.
Ber a ekɔ do nya Nyankopɔn ho nyimdzee no, wo gyedzi bɛyɛ kɛse paa. Gyedzi bɔboa wo ma aayɛ dza ɔsɔ Nyankopɔn enyi. (Hebrewfo 11:1, 6) Gyedzi bɛkã wo ma eenya nnuho na aayɛ nsesã a mfaso wɔ do wɔ w’asetsena mu.
2. Ebɛn kwan do na ibotum dze Nyankopɔn no ho nyimdzee a enya no aboa nkorɔfo?
Ma tsebea no tse biara no, ewɔ ɔpɛ dɛ ebɛkã dza esũa no ho asɛm akyerɛ nkorɔfo osiandɛ, hɛn nyina enyi gye ho dɛ yɛbɛkã asɛmpa akyerɛ nkorɔfo. Ber a ekɔ do sũa Bible no, ibohu mbrɛ edze Bible no bɛkyerɛkyerɛ gyedzi a ewɔ wɔ Jehovah nye asɛmpa no mu akyerɛ nkorɔfo.
Nyimpa pii hyɛ ase kã asɛmpa no kyerɛ hɔn anyɛnkofo anaa hɔn ebusuafo. Sɛ ibotum ayɛ dɛm a, ɔsɛ dɛ ema w’enyi da hɔ. Dɛ nkyɛ ebɛkã akyerɛ nkorɔfo dɛ ɔsom a wɔwɔ mu no muo no, kã Nyankopɔn n’anohoba ho nsɛm kyerɛ hɔn mbom. Afei so, ma ɔntsena w’adwen mu dɛ, mpɛn pii no suban papa a ewɔ no nya nkorɔfo do tum sen asɛm a edze w’ano kã.
3. Ebɛn ebusuabɔ na ibotum nye Nyankopɔn enya?
Nyankopɔn n’Asɛm a ebɔkɔ do esũa no bɔboa wo ma enye Nyankopɔn ntamu anyɛnkofa no mu aayɛ dzen. Ewiei koraa no, enye Jehovah benya ebusuabɔ soronko. Ibotum abɛyɛ nedze na abɛkã n’ebusua no ho.
4. Ibesi dɛn na eetum etu mpon ber nyina?
Sɛ ekɔ do sũa Nyankopɔn n’Asɛm a, ibotu mpon wɔ no som mu. (Hebrewfo 5:13, 14) Ma Jehovah Adasefo no mu kor nye wo mbosũa Bible no dze nam Ebɛnadze na Bible no Kyerɛkyerɛ Hɛn? nwoma no do. Sɛ ekɔ do sũa Nyankopɔn n’Asɛm a, w’asetsena bowie wo yie.
Asɛmpa no fi Jehovah, Nyankopɔn siarfo no nkyɛn. Sɛ ipinkyɛn no nkorɔfo a, ibotum epinkyɛn no. (Hebrewfo 10:24, 25) Sɛ epɛ dɛ isuo nkwa a ɔyɛ nokwar nkwa no mu a, ɔsɛ dɛ ekɔ do bɔ mbɔdzen dɛ ebɛyɛ dza ɔsɔ Jehovah n’enyi. Nokwasɛm nye dɛ, Nyankopɔn a ibepinkyɛn no no yɛ adze a oye sen biara a ibotum ayɛ.
Sũa Pii
NHYIAMU AHOROW
Ebɛnadze Na Ɔkɔ Do Wɔ Hɛn Ahendzi Asa Do?
Woara ankasa bɔ mbɔdzen bra na bɔhwɛ dza ɔkɔ do wɔ hɔ.
BIBLE ADZESŨA HO NHYEHYƐƐ
Ebɛnadze Ntsi Na Ɔsɛ Dɛ Isũa Bible No?
Nyimpa ɔpepem pii a wofi wiadze nyina enya asetsena mu nsɛmbisa a ohia no ho mbuae efi Bible no mu. Ana epɛ dɛ eyɛ hɔn mu kor?
ewe_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn ewe_Latn twi_Latn twi_Latn twi_Latn twi_Latn